ખરેખર તો આતંકીઓ સામાન્ય નાગ્ારિકોના માવઅધિકારોનું ઉલ્લંઘન કરે છે. ગુલામનબી આઝાદે પણ આતંકીઓનાં માનવ અધિકારની વાત કરેલી. તેઓ જવાબ આપે કે કયા ભારતીય કે આંતરરાષ્ટ્રીય કાયદા મુજબ આતંકવાદીઓને માનવ અધિકાર અપાય ? આવું બોલીને તેમણે સુરક્ષાબળોના આત્મવિશ્ર્વાસ પર ઘા કર્યો છે. તેમને દેશદ્રોહી કહેવા કે નહીં તે હવે કોંગ્રેસ નક્કી કરે. ઇતિહાસ સાક્ષી છે કે અહીં જેટલા નિર્દોષ નાગરિકો મર્યા છે એ તમામ આતંકવાદીનો જ ભોગ બન્યા છે. સુરક્ષાબળો બુરહાનવાણી જેવા આતંકીને મારે છે, માનવઅધિકારનું અને માનવોનું હનન કરનારા આતંકીઓના માનવઅધિકારો જ ના હોય, એમને તો મોત જ હોય. સંયુક્ત રાષ્ટ્ર આ સત્ય જાણે છે પણ આ રિપોર્ટ કાં તો સાંઠગાંઠનું પરિણામ છે કાં તો કન્ફ્યુઝનનું !